Nafarroako Parlamentuko Mahaiak, 2017ko azaroaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana María Beltrán Villalba andreak aurkeztutako gaurkotasun handiko galdera, Nafarroako Gobernuko lehendakariaren adierazpenei buruzkoa, Foruzaingoak eman ezin izanen dituen zerbitzuak eta Foruzaingoaren atzera-egitea direla eta.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2017ko azaroaren 27an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Popularreko foru parlamentarien elkartearen eledun Ana Beltrán Villalba andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Barkos lehendakariak honako hau adierazi zuen Madrilen iragan asteartean, azaroak 14, Europa Pressen “Desayuno Informativo” izenekoan: “Foruzaingoak nekez artatu ahal izanen du genero-indarkeria, egungo ordutegiek eragotzi egiten baitute zerbitzu hori artatzea, eta beste horrenbeste gertatuko da hilketen ikerketarekin, halakoxeak baitira inposatzen diren ordutegiak, eta Foruzaingoaren atzera-egitea etorriko da”. Uste duzu zure erantzukizuna dela halakorik gerta ez dadin? Zure ustez, adierazpen horiek alarma sozialik sor al dezakete?

Iruñean, 2017ko azaroaren 20an

Foru parlamentaria: Ana Beltrán Villalba